open-index/open-wikipedia-markdown huggingface dataset:
Saint-Louis (Senegal)

**Saint-Louis** (wolof: *Ndar*) er en by i regionen Saint-Louis i Senegal. Den var hovedstad i Senegal fra 1872 til 1957. Den opprinnelige bykjernen på *Saint Louis-øya* i Senegalelva er godt bevart, og har siden 2000 vært et verdensarvminne.

Øya er 2,5 km lang og gjennomsnittlig 350 m bred, den ligger 25 km oppover elva fra munningen. Den første fransk bosetningen kom i 1659, og besto av handelsmenn. De kalte opp øya og kolonien etter kong Ludvig XIV. Øya ble befestet, og byen ble et sentrum for handel på Senegalelva og etterhvert med hele Vest-Afrika. Den franske koloniguvernøren Faidherbe kom til byen i 1854 og iverksatte flere byutviklingsprosjekt: bruer, vannforsyning, telegraf og jernbane. 

Byen var i sine velmaktsdager en hjørnesten i den franske kolonimaktens økonomi og -kultur. Et betydelig mestis-borgerskap var et vesentlig innslag i byens urbane kultur, og den første mestis ble utnevnt til borgermester i 1778. 

Begrunnelsen for verdensarvstatus er at byen med sin velbevarte arktitektur, byplan og kaier er et fremragende eksempel på en kolonitids byanlegg, og på byens etablering og kolonitidens historie.

Etter at Dakar i 1957 ble Senegals hovedstad mistet byen sin betydning. Samtidig avsluttet Frankrike sitt militære nærvær på øya, noe som innledet en økonomisk nedtur som i dag delvis kompenseres av turisme. 

Senegals andre universitet, *Université Gaston Berger*, ble opprettet her i 1990. Militærakademiet *Prytanee Militaire de Saint Louis* ble etablert i 1922, og tilbyr videregående utdanning i en militær kontekst til ungdom fra hele Vest-Afrika. Den senegalesiske politikeren Lamine Guèye kommer fra byen.

## Eksterne lenker
*
Rene Mouawad

**Rene Mouawad** (arabisk: رينيه معوض, født 17. april 1925 i Zgharta i Libanon, død 22. november 1989 i Beirut) var en maronittisk politiker og advokat. Han ble valgt til president på et møte Libanons nasjonalforsamling hadde på Rene Mouawad flyplass 5. november 1989 og var Libanons president i 17 dager, før han ble drept i et bombeattentat.

## Referanser
Ærø kommune

**Ærø kommune** er en dansk kommune  i Region Syddanmark
som omfatter øyen Ærø og tilhørende småøyer i den Sydfynske skjærgård sør for Fyn. 
Den har en befolkning på 6&nbsp;008 innbyggere (2023) og administrasjonssenteret ligger i Ærøskøbing.

Kommunen oppstod gjennom kommunalreformen 2005–07 med virkning allerede fra 1. januar 2006, det vil si ett år før de øvrige kommunesammenslåingene i Danmark trådte i kraft. I overgangsperioden fra 1. januar 2006 til 31. desember 2006 lå kommunen i Fyns amt. Ærø kommune er en samling av de tidligere kommunene Marstal og Ærøskøbing.

## Politikk
Ved kommunalvalget 15. november 2005 ble kommunalbestyrelsen (kommunestyret) valgt med felleslister fra de to sammenslåtte kommunes partier. 

Tidligere Ærøskøbing kommunes borgermester Jørgen Otto Jørgensen fra Socialdemokratiet ble valgt til borgermester i den nye, sammenslåtte kommunen.

### Borgermestre
* Peter Hansted (S) 2022-
* Ole Wej Petersen (S) 2018–2021
* Jørgen Otto Jørgensen (S) 2014–2017
* Karsten Landro (K) 2010–2013
* Jørgen Otto Jørgensen (S) 2007–2009

### Kommunalrådet

* 
* 

## Noter



## Referanser
 

 
 
 


## Eksterne lenker
*
Vi vant ville Vesten

***Vi vant ville Vesten*** (originaltittel: *How the West Was Won*) er en amerikansk episk drama- og westernfilm fra 1962 som følger fire generasjoner i familien Prescott på deres reise vestover, fra staten New York til California. Handlingen foregår mellom 1839 og 1889. Filmen består av fem segmenter, tre regissert av Henry Hathaway (*The Rivers*, *The Plains* og *The Outlaws*), mens John Ford (*The Civil War*) og George Marshall (*The Railroad*) har regissert én hver. Overgangene er laget av Richard Thorpe. 

Filmen vant tre Oscar-priser (beste originalmanus, beste filmklipp og beste lyd). Den ble også nominert til fem andre Oscar-priser. Alfred Newmans filmmusikk ble kåret til tidenes 25. beste filmlydspor fra USA av det amerikanske filminstituttet.

Filmen ble spilt inn i Cinerama.

## Handling

Filmen skildrer en familie som reiser fra USAs østkyst til California. Handlingen skildres over et tidsspenn på 50 år – fra 1839 til 1889. Dette er en periode hvor USA utvider sitt territorium og hvor lov og orden ennå mangler mange steder. Nybyggernes bosetting vestover bidro til mye sorg og fortvilelse blant urbefolkningen. Filmen skildrer også den hvite manns grådighet, elvepiratenes herjinger, fredløse omstreifere, den vanskelige oppgaven til lovens menn, og liv og død i Det ville Vesten. Handlingen avsluttes med stemningsfulle panoramabilder fra dagens USA.

Filmens fortellerstemme tilhører Spencer Tracy.

## Rolleliste
*Carroll Baker som Eve Prescott Rawlings
*Lee J. Cobb som marshall Lou Ramsey
*Henry Fonda som Jethro Stuart
*Carolyn Jones som Julie Rawlings
*Karl Malden som Zebulon Prescott
*Gregory Peck som Cleve Van Valen
*George Peppard som Zeb Rawlings
*Robert Preston som Roger Morgan
*Debbie Reynolds som Lilith Prescott
*James Stewart som Linus Rawlings
*Eli Wallach som Charlie Gant
*John Wayne som William Tecumseh Sherman
*Richard Widmark som Mike King
*Brigid Bazlen som Dora Hawkins
*Walter Brennan som oberst Jeb Hawkins
*David Brian som Liliths advokat
*Andy Devine som korporal Peterson
*Raymond Massey som Abraham Lincoln
*Agnes Moorehead som Rebecca Prescott
*Harry Morgan som Ulysses S. Grant
*Thelma Ritter som Agatha Clegg
*Mickey Shaughnessy som deputy Stover
*Russ Tamblyn som desertør
*Spencer Tracy som fortelleren
*Lee Van Cleef som elvepirat

## Oscar-priser
Filmen vant tre Oscar-priser under utdelingen i 1964:
*Oscar for beste originalmanus (James R. Webb)
*Oscar for beste filmklipp
*Oscar for beste lydmiks (Franklin Milton)

Den ble også nominert til fem andre Oscar-priser:
*Oscar for beste film
*Oscar for beste scenografi, farger (George Davis, William Ferrari, Addison Hehr, Henry Grace, Don Greenwood, Jr., Jack Mills)
*Oscar for beste filmfotografering, farger
*Oscar for beste kostymedesign, farger
*Oscar for beste originalmusikk (Alfred Newman og Ken Darby)

## Referanser


## Eksterne lenker
*
Juan Madrid

**Juan Madrid** (født 12. juni 1947) er en spansk forfatter. Han har nesten alltid skrevet kriminalromaner som har en sterk moralsk, sosial og politisk kritikk i forhold i det spanske samfunnet.

Han har skrevet noen få romaner, en av dem er *Dias contados* som kom ut i 1993.

## Referanser
Magisk tall

Et **magisk tall** i kjernefysikk er betegnelsen på et antall nukleoner (protoner eller nøytroner) som gir en fordeling med fulle skall i atomkjernen. Slike atomkjerner har spesielt høy bindingsenergi per nukleon og derfor spesielt høy stabilitet. Per 2018 er det sju kjente magiske tall: 2, 8, 20, 28, 50, 82 og 126.
Tanumshede

**Tanumshede** er et tettsted i Västra Götalands län i landskapet Bohuslän i Sverige. Det er Tanum kommunes administrasjonssenter. I 2010 hadde tettstedet  innbyggere.

Tanumshede ligger midt mellom Oslo og Göteborg, cirka 55 kilometer nordvest for Uddevalla.



Fil:Tingshuset, Tanumshede.JPG|Tinghuset.
Fil:Sockenmagasinet, Tanumshede.jpg|Soknemagasinet.
Fil:Tanums Gestgifveri 2015-07-10.jpg|Tanums gjestgiveri.



## Referanser
Storsteinkryper

**Storsteinkryper** (*Lithobius forficatus*) er den vanligste steinkryperen i Norge. Den er utbredt i Europa og Nord-Afrika, og er innført i Amerika, Australia og Asia.

## Utseende
Kroppen er kastanjebrun og mellom 14&nbsp;-&nbsp;31&nbsp;millimeter lang. Bredden er omtrent 4&nbsp;millimeter. Antennene er trådformet med 35-49 segment og utgjør om lag en tredel av kroppens lengde. På hver side av hodet er en gruppe med 16&nbsp;-&nbsp;40&nbsp;punktøyne.

## Levevis
Storsteinkryper finnes særlig i tilknytning til løvskog. Den er nattaktiv og om dagen finnes den under røtter og steiner. Dersom den blir «oppdaget» vil den straks forsøke å finne et nytt gjemmested. 

Storsteinkryper er rovdyr og lever av andre mindre dyr. Den har giftkjertler i forbindelse med de kraftige kjevene som egentlig er et omdannet første beinpar. Brun steinkryper er helt ufarlig for mennesker, sannsynligheten for å bli bitt er svært liten.

## Litteratur
* Andersson, G., Meidell, B.A., Scheller, U., Winqvist, J.-Å., Osterkamp Madsen, M., Djursvoll, P., Budd, G. & Gärdenfors, U. 2005. * Mångfotingar: Myriapoda.*  Nationalnyckeln till Sveriges flora och fauna. ArtDatabanken, SLU, Uppsala. CF. ISBN 91-88506-53-3. 350 sider.

## Eksterne lenker
*
Kungshamn

**Kungshamn** er et tettsted i Västra Götalands län i landskapet Bohuslän i Sverige. Det er Sotenäs kommunes administrasjonssenter. I 2010 hadde tettstedet  innbyggere.

Kungshamn ligger på en halvøy på Sveriges vestkyst nord for Lysekil.

## Referanser
WALL·E

***WALL·E*** er en amerikansk dataanimert science fiction-film produsert av Pixar Animation Studios og utgitt av Walt Disney Pictures. Filmen som har en robot i hovedrollen, ble utgitt i USA 27. juni 2008. Filmen regisseres av Andrew Stanton, som tidligere har vunnet Oscar for beste animasjonsfilm for sitt arbeid med Oppdrag Nemo. Jim Morris, som tidligere jobbet for Lucasfilm, vil være produsenten. Flesteparten av karakterene har ikke blitt gitt menneskelige stemmer. Disse ble konstruert av mekaniske lyder, satt sammen for å gjenskape stemmene.

## Handling
På 2800-tallet har jordkloden blitt en ødemark overfylt av søppel, på grunn av utbredt forbrukerisme og bedrifters grådighet. Syv århundrer tidligere evakuerte det gigantiske selskapet Buy-n-Large (BnL) hele menneskeheten til verdensrommet. Av alle robotene som BnL etterlot på jordkloden for å rydde opp i alt søppelet, er det bare én robot som fremdeles er i drift: en Waste Allocation Load-Lifter: Earth-Class-robot (WALL-E) som forsøker å rydde opp i alt søppel som menneskene etterlot seg. Men en dag oppdager Wall-E plutselig en ubemannet sonde som har med seg en egg-formet robot ved navn Extraterrestrial Vegetation Evaluator (EVE) en vakker og moderne robot som nettopp har ankommet jordkloden.

EVE har blitt sendt til jordkloden, for å skanne planeten etter tegn på bærekraftig liv. WALL-E liker umiddelbart denne utenomjordiske roboten, og de to begynner snart å koble seg sammen. Men sonden plukker senere opp EVE for å reise tilbake til moderskipet: Axiom. I århundrene etter at menneskene forlot jordkloden, har passasjerene blitt mer og mer degenerert på grunn av latskap. Alle oppgavene deres blir ivaretatt av forskjellige maskiner.

Til og med kapteinen, B. McCrea, er vant til å lene seg tilbake mens robot-rattet AUTO kontrollerer romskipet. EVE blir ansett som defekt, og skal diagnoser for å finne ut hva som kan være galt. WALL-E tror denne prosessen er som tortur for EVE, og griper inn. EVE forsøker deretter å sende WALL-E tilbake til jorden. Men i denne prosessen risikerer begge robotene å bli slynget ut i verdensrommet.

## Opprinnelige stemmer
* Ben Burtt som WALL-E (Waste Allocation Load Lifter: Earth-Class) den eneste roboten som fremdeles fungerer på Jordkloden.
* Elissa Knight som EVE (Extraterrestrial Vegetation Evaluator: Earth-Class) en robot som får i oppdrag å undersøke om jordkloden kan være levedyktig for mennesker.
* Jeff Garlin som kaptein B. McCrea på et romskip.
* Fred Willard som Shelby Forthright, administrerende direktør for Buy-n-Large Corporation.
* Sigourney Weaver som Axiom-datamaskinen.

## Norske stemmer
* Christoffer Staib som WALL-E
* Siri Nilsen som Eva
* Dennis Storhøi som Kaptein
* Per Skjølsvik som Buy N Large Adm.Dir.
* Simen Sand som Auto
* Gaute Skjegstad som M-O
* Nicolai Cleve Broch som John
* Heidi Gjermundsen Broch som Mary
* Kristin Johnson som Skipscomputer
* Ellers medvirker: Melanie Smirou, Håvard Bakke, Anders Bye og Øyvind B. Lyse.

## Eksterne lenker
* 
* 
* ''WALL·E''-profil hos comingsoon.net
* Buy-n-Large (BnL, fictitious maker of ''WALL-E'') corporate website
Zjeleznogorsk (Krasnojarsk kraj)

**Zjeleznogorsk** (russisk: Железного́рск) er en lukket by i Krasnojarsk kraj i Russland, med en velutviklet kjernefysisk industri. Den var tidligere kjent som **Krasnojarsk-26**. Byen hadde  (93&nbsp;875 ved folketellingen i 2002).

## Historie
I 1950 opprettet styresmaktene i Sovjetunionen den lukkede byen Krasnojarsk -26 for produksjon av plutonium til våpenbruk. Historien til byen og det tilhørende forsvarskomplekset er sammenvevd. Forsvarsindustrien omfattet kjernefysiske anlegg bygget inne i huler som ble gravd ut av granittfjellet på nordsiden av byen, så vel som romforskningsforetak.

Byen var en hemmelig by i Sovjetunionen helt til president Boris Jeltsin i 1992 erklærte at slike byer kunne bruke sine historiske navn. Frem til da fantes ikke byen på noen offisielle kart. Som tradisjonen var med sovjetiske byer som inneholdt hemmelige anlegg (for eksempel Oziorsk kjent som Tsjeljabinsk-40, Seversk kjent som Tomsk-7, Sarov kjent som Arzamas-16), så var Krasnojarsk-26 faktisk bare et postboksnummer og impliserte at stedet lå i en viss avstand fra byen Krasnojarsk. Byen var også kjent som *Socbyen*, *Jernbyen*, *Ni*, og *Atombyen*.

## Økonomi
I Zjeleznogorsk ligger Krasnojarsk Gruve- og Kjemikombinat, et kombinat som spilte en betydelig rolle i de tidligste russiske kampanjene for fremstilling av kjernefysiske våpen. 

I Zjeleznogorsk foregår også produksjon av plutonium, elektrisitet og varme for distriktet ved bruk av grafitt-modererte vannkjølte reaktorer (for tiden er bare en i drift). Det finnes også et militært gjenvinningsanlegg og et kommersielt russisk lagringsanlegg for radioaktivt avfall i byen.

## Referanser


## Eksterne lenker
* 
* Informasjon om Zjeleznogorsk fra nettstedet til ''Nuclear Cities Initiative'' (NCI) 
* Et nettsted om Zjeleznogorsk, Krasnojarsk kraj, Russland: informasjon, bilder og artikler.
Sportsfiske i Akershus

**Sportsfiske i Akershus** er en oversikt over typer av sportsfiske og geografisk utbredelse av denne sporten i Akershus.

## Havfiske
Indre Oslofjord har mange fiskeplasser for sjøørret og havabbor i tillegg til torsk, sei og makrell.

Drøbaksundet regnes som et av stedene i Norge hvor det er tatt flest fiskearter.

## Ferskvannsfiske
::*Se også*: Sportsfiske i Sandvikselva

I ferskvann finnes det en rekke forskjellige arter og man kan velge mellom fiske etter hvitfisk i næringsrike sjøer eller ørret og røyefiske i skogsvann.

Sandvikselva er den viktigste lakse- og sjøørretelva i Oslo og Akershus. Laks og sjøørret kan vandre opp i Lomma og Isielvai en strekning på 9 km. Det blir hvert år fanget mellom 0,5-3 tonn laksefisk i Sandvikselva. 60-80 % av fangsten er
normalt sjøørret. Andre fiskearter i vassdraget er ål, abbor, gjedde, mort, ørekyt, brasme, stingsild (tre- og nipigget), niøye (elve- og havniøye) og skrubbe.

## Kultivering

I mange av åspartiene kalkes det og drives et utstrakt fiskestellarbeid. Grunnstammen av laks og ørret i Sandviksvassdraget opprettholdes ved hjelp av Hamang klekkeri.

## Fiskekort

Oversikten over fiskekortområder finnes hos NJFF og hos kommunene.

Det er innført fiskekort for deler av Glomma og Vorma.

## Fiskeforeninger og organisasjoner

*NJFF Akershus
*Oslo Havfiskeklubb

## Eksterne lenker
* NJFF Akershus
* Oslo Havfiskeklubb
Christian Jungersen

**Christian Jungersen** (født 10. juli 1962 i København) er en dansk forfatter som i 2013 er oversatt til 18 språk.

Jungersen har studert retorikk ved Københavns Universitet, deretter kommunikasjon og samfunnsfag på Roskilde Universitetscenter. Han har også jobbet som tekstforfatter, manuskonsulent og manusforfatter i TV. 
Christian Jungersen har skrevet tre romaner: *Krat* (1999), *Undtagelsen* (2004) og *Du forsvinder* (2012). 

Teaterstykket *Gjenkjennelsen*, inspirert av romanen *Unntaket*, ble oppført ved Grenland friteater i mars 2008.

## Bibliografi
* *Krat* (1999)
* *Undtagelsen* (2004) – Utgitt på norsk som *Unntaket*. Oversatt fra dansk av Erik Krogstad. (Aschehoug, 2006)
* *Du forsvinder* (2012) – Utgitt på norsk som *Du forsvinner*. Oversatt fra dansk av Morten Gaustad. (Aschehoug, 2006)

## Priser og utmerkelser
* Bogforums Debutantpris 1999, for *Krat*
* De Gyldne Laurbær 2005, for *Undtagelsen*
* P2 Radioens romanpris 2005, for *Undtagelsen*
* Lesernes Bokpris (2013) for *Du forsvinder*

## Referanser


## Kilder
* Presentasjon av Christian Jungersen i Forfatterkatalogen på Forfattersentrums nettsider

## Eksterne lenker
* 
* Aschehoug forlag: Christian Jungersen
* Litteratursiden.dk: Christian Jungersen
Sukkur lufthavn

**Sukkur lufthavn**  er en flyplass lokalisert ved Sukkur i Sukkur-distriktet i Sindh-provinsen i Pakistan. Det er en liten flyplass og den betjener hovedsakelig innbyggerne i Sukkur.

## Flyselskaper
*Pakistan International Airlines (Islamabad, Jeddah [*sesong*], Karachi, Lahore)

## Eksterne lenker
* Flyplassinformasjon hos World Aero Data
Kommunestyrevalg i Midtre Gauldal

**Kommunestyrevalg i Midtre Gauldal** er en oversikt over kommunestyrevalg avholdt i Midtre Gauldal kommune i Trøndelag. Midtre Gauldal ligger i Gauldalen.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2007

### Kommunestyret 2007-2011

## Referanser
Karlsborgs festning

**Karlsborgs festning** på Vanäs udde i Vättern ble oppført i årene 1819–1909. Den het opprinnelig *Vanäs fästning* og plassen ble valgt av Baltzar von Platen i forbindelse med at Göta kanal ble bygget. 

## Referanser


## Eksterne lenker
* 
* Om Karlsborg festning fra Statens fastighetsverk (svensk)
Liste over ordførere i Midtre Gauldal

**Liste over ordførere i Midtre Gauldal**. Budal, Singsås, Soknedal og Støren ble slått sammen til Midtre Gauldal i 1964.

## Varaordførere
Ignatius Jean

**Ignatius Jean** er en sanktluciansk politiker. Han representerte valgkretsen Castries nord for Saint Lucia Labour Party inntil han led nederlag i valget 11. desember 2006. Han har vært minister for landbruk, skogbruk og fiskeri.

## Referanser
Halvspekkhogger

**Halvspekkhogger** (*Pseudorca crassidens*), også kalt «falsk spekkhogger», tilhører gruppen spekkhoggere og er ett av de større medlemmene av den oseaniske delfinfamilien. Arten er også den eneste i slekten *Pseudorca*.

## Beskrivelse

Halvspekkhogger er en tannhval med en slank kropp og en ryggfinne som kan bli opp mot 30 cm høy. Halespissene er spisse og halens midtdel har et tydelig hakk. Fargen er mørkegrå eller svart. De blir omkring 6 meter lange og kan veie opp mot 1&nbsp;500 kg. Levetiden er cirka 60 år.

## Utbredelse
Halvspekkhogger lever i kystnære tempererte og tropiske vannmasser i alle verdenshavene (unntatt i polhavene), herunder også langs deler av norskekysten. Det er usikkert hvor mange dyr som finnes, men forskere har estimert at det finnes omkring 40&nbsp;000 i det østlig Stillehavet. Dette er sannsynligvis den største populasjonen.

## Atferd
Falske spekkhoggere er sosiale dyr som typisk lever i flokker på 10–50 dyr. Som andre tannhvaler bruker også denne arten ekkolokalisering for å orientere seg. Arten er hurtig og aktiv. Den er kjent for å kunne hoppe høyt over vannflaten. Arten er også en av de arter som gjerne oppsøker båter for å ri på baug- eller hekkbølgene. Det er dessuten kjent at halvspekkhogger kan pare seg med tumler og få fertilt avkom.

## Annet
Halvspekkhogger tilhører de hvalartene som oftest strander. Dagbladet meldte 1. juni 2009 i sin nettavis at 55 falske spekkhoggere hadde strandet på Long Beach i Cape Town, Sør-Afrika. Av disse måtte 34 avlives, ettersom de svømte opp på land igjen etter hvert som de ble reddet.

## Referanser




## Eksterne lenker
*
Gribskov kommune

**Gribskov kommune** er en dansk kommune i Region Hovedstaden nord på Sjælland. Den har en befolkning på 41&nbsp;920 innbyggere (2024) og administrasjonssenteret ligger i Helsinge.

Kommunen ble etablert i forbindelse med regionreformen i 2007 og er en sammenslåing av Græsted-Gilleleje kommune og Helsinge kommune.

Gribskov kommune har tatt navn etter Danmarks fjerde største skog, Gribskov, som ligger i kommunen og er en del av Kongernes Nordsjælland nasjonalpark .

Det middelalderske Esrum kloster ligger sørøst i kommunen.

## Geografi
### Byer
I tillegg til Helsinge finnes Gilleleje, som tidligere var senter for Græsted-Gilleleje kommune. Tisvilde og Smidstrup er andre byer.

## Politikk
### Forberedelser til kommunesammenslåingen i 2007
I Græsted-Gilleleje kommunes byråd var et flertall for en kommunesammenslåing, men i Helsinge ønsket man å fortsette som egen kommune. Det ble derfor avholdt folkeavstemning 23. november 2004 og her ble resultatet 65,0&nbsp;% ja i Græsted-Gilleleje og 61,7&nbsp;% ja i Helsinge.
 
Ved kommunalvalget 15. november 2005 
fikk kommunalbestyrelsen (kommunestyret) Venstre-flertall og partiets Jannich Petersen ble valgt til borgermester i den nye kommunen med virkning fra 1. januar 2007. Han var da avtroppende borgermester i Græsted-Gilleleje kommune.

### Borgermestre
* Trine Mette Egetved-Sørensen  (KF) 2026–
* Bent Hansen (V) 2022–2025
* Anders Gerner Frost (Nytgribskov) 2018–2021
* Kim Valentin (V) 2014–2017
* Jan Ferdinandsen (KF) 2010–2013
* Jannich Petersen (V) 2007–2009

### Kommunalrådet

## Noter



## Referanser


 
 
 



## Eksterne lenker
*
John Erik Klinge

**John Erik Klinge** (født 26. april 1982 i Kristiansund) er en norsk fotballspiller som spiller spiss og midtstopper for Kristiansund Ballklubb. Han har vært på prøvespill i flere Adeccoligaklubber, blant annet Sogndal. Var høsten 2007 på utlån til Bryne hvor han gjorde sine saker bra. I 2010 gjorde Klinge comeback på KBK. Han spilte 2 kamper og scoret et mål.

I 2013 gjorde Klinge comback igjen. Denne gangen som spiss, for hans gamle klubb, Clausenengen FK. Ved halvspilt sesong stod Klinge med fire scoringer på to kamper. Gjennom vårsesongen utviklet han et samarbeid med midtbanespilleren Per Magne Hals. Fotballinteresserte i Kristiansund er spent på om deres samarbeid vil fortsette.

## Eksterne lenker
*
Eggedal Mølle

**Eggedal Mølle** er i dag et museum i Eggedal i Sigdal kommune. Den ligger ved Klemmafossen like nedenfor Eggedal sentrum.

Mølla ble bygd i 1912 med finansiering av et aksjeselskap dannet av bøndene i bygda. Tidligere hadde det bare vært små vannkverner i Eggedal, slik at bøndene måtte utabygds for å få malt kornet. Mølla var i drift fram til 1965 og ble senere kjøpt av lærer Sigurd Tveiten, som testamenterte den til Sigdal kommune i 1987. Mølla ble restaurert i 1997, og var da Sigdal kommunes kulturminne i kulturminneåret. Den eies av Sigdal kommune, mens Møllas Venner driver den og den er i drift i helgene på sommeren.

Mølla er turbindrevet ved hjelp av vann og er den eneste vanndrevne mølla igjen i Norge.

På stedet er det også satt opp flere andre bygninger som har stått andre steder i kommunen.

* En skolestue fra 1862, opprinnelig fra Greenskogen
* Ei lita stue der rosemaleren Per Basol (1887 – 1972) fra Eggedal bodde og arbeidet
* Et stabburet som også var eid av rosemaleren Per Basol
* Ei oppgangssag som opprinnelig stod ved elva Grima i nedre Sigdal, fra 1900 
* Et bryggerhus med bakarovn fra gården øvre Kopseng i Eggedal
* Et kvernhus fra 1700-tallet, opprinnelig fra gården Nyhus i Eggedal
* Ei kjone hvor man både kunne tørke korn og røyke kjøtt

## Referanser
Aleksandrovsk

**Aleksandrovsk** kan vise til:

*Aleksandrovsk (Perm kraj) – en by i Perm kraj i Russland
*Aleksandrovsk-Sakhalinskij – en by i Sakhalin oblast i Russland
*Aleksandrovsk – et tidligere navn (1896–1939) på byen Poljarnyj i Murmansk oblast i Russland
*Aleksandrovsk – et tidligere navn (før 1921) på byen Zaporizjzja i Ukraina
*Oleksandrivsk – en by i Luhansk oblast i Ukraina
Saint Lucia Labour Party

**Saint Lucia Labour Party** (SLP) er et sosialdemokratisk politisk parti i Saint Lucia.

Partiet ble etablert i 1949. Partiets ideologi er moderat sosialistisk.

Det hadde flertall i nasjonalforsamlingen i Saint Lucia fra 1951 til 1964, men led så et valgnederlag og gikk i opposisjon til 1979. Partiet satt i regjering fra 1979 til 1982, da det igjen tapte valget. Det var da i opposisjon inntil 1997, og var regjerende parti fra 1997 til 2006.

I valget 3. desember 2001 fikk partiet en oppslutning på 54,2 % og fikk dermed 14 av 17 mandater. Kenny Anthony ble fremmet som statsminister. I valget som ble avholdt 11. desember 2006 oppnådde SLP 6 av 17 mandater og tapte dermed makt til UWP.

## Referanser


## Eksterne lenker
*
Helsinge

:*For den finske kommunen som tidligere het Helsinge, se: [[Vanda]].*
**Helsinge** er en stasjonsby på Nordsjælland i Danmark. Den har 8&nbsp;906 innbyggere (2023) og ligger i Gribskov kommune i Region Hovedstaden, hvor den er kommunens administrasjonssenter. Inntil kommunalreformen i 2007 hadde Helsinge samme funksjon i tidligere Helsinge kommune. 

I byen ligger Helsinge kirke, hvor de eldste delene er fra 1100-tallet. Helsinge stasjon ligger langs Gribskovbanen.

## Referanser


 


## Eksterne lenker
*
Liste over byer på Saint Lucia

Dette er en **liste over byer på [[Saint Lucia]]**:

(ukomplett)

*Anse La Raye
*Gros Islet
*Castries
*Choiseul
*Dennery
*Micoud
*Rodney Bay
*Soufrière
*Vieux Fort
*Ravine Poisson
*Morne Du Don
Christian Dorph

**Christian Dorph** (født 27. august 1966 i Odense i Danmark) er en dansk forfatter.

Dorph var i 80-årene med i Venstre Socialisternes Ungdoms daglige ledelse. I 1988 fikk han plass på den danske Forfatterskolen, og i 1993 ble han cand.philol i dansk ved Aarhus Universitet. Siden 1995 har han undervist ved Testrup Højskole.

I 1992 debuterte Dorph med diktsamlingen *Et stykke tid*. I 1996 fikk han danske Statens Kunstfonds tre-årige arbeidsstipend. Utover lyrikk har han skrevet kriminalromaner. Sammen med Simon Pasternak utgir han en krimserie som tar mål av seg til å portrettere det danske samfunnet gjennom siste fjerdedel av det 20. århundre.

## Bibliografi
* *Et stykke tid* – dikt (1992)
* *Kontinuum* – dikt (1995)
* *Øjet og øret* – kriminalroman (1999)
* *Popcorn* – dikt (2000)
* *Hylster* – kriminalroman (2003)
* *Om et øjeblik i himlen* – kriminalroman (2005) (sammen med Simon Pasternak)
* *Afgrundens rand* – kriminalroman (2007) (sammen med Simon Pasternak)

## Referanser


## Eksterne lenker
* 
* 
* Christian Dorph & Simon Pasternaks offisielle hjememside
Dalbo naturreservat

**Dalbo naturreservat** ligger ved Dalbo gård i Kolsås-Dælivann landskapsvernområde og er et naturreservat på 14&nbsp;dekar i Bærum kommune. Reservatet ble vernet den 15. desember 1978 på følgende grunnlag:

## Se også
* Verneområder i Viken

## Referanser
Simon Pasternak

**Simon Pasternak** (født 1. juli 1971 i Danmark) er en dansk forfatter og forlagsredaktør.

Pasternak er utdannet cand.mag. i litteraturvitenskap, og arbeider som redaktør i dansk Gyldendal forlag. 

Siden 2005 samarbeider Pasternak med Christian Dorph om en serie kriminalromaner som tar mål av seg til å portrettere det danske samfunnet gjennom siste fjerdedel av 1900-tallet. Utover dette har han skrevet en biografi over den grønlandske kunstneren og dikteren Jens Rosing. I 2014 ble han tildelt Harald Mogensen-prisen for romanen *Dødszoner*.

## Bibliografi
* *Oqaluttuartoq Jens Rosing/Fortælleren Jens Rosing* &ndash; sakprosa (1999)
* *Om et øjeblik i himlen* &ndash; kriminalroman (2005) (sammen med Christian Dorph)
* *Afgrundens rand* &ndash; kriminalroman (2007) (sammen med Christian Dorph)
* *Jeg er ikke her* &ndash; kriminalroman, (2010) (sammen med Christian Dorph)
* *Dødszoner* &ndash; roman, (2013)
* *Tal til mig : Tal til mig*, (2015) (sammen med Christian Dorph)

## Referanser


## Eksterne lenker
* 
*
Bilawal Bhutto Zardari

**Bilawal Bhutto Zardari** (født **Bilawal Zardari**; 21. september 1988 i Pakistan) er den eneste sønnen til den pakistanske politikeren og tidligere statsministeren Benazir Bhutto og hennes mann Asif Ali Zardari. Han er også barnebarnet til Zulfikar Ali Bhutto, den første demokratisk valgte statsminister i Pakistan og far til Benazir Bhutto. Den 30. desember 2007, få dager etter at moren ble drept, tok han morens navn som mellomnavn, samtidig med at han ble utnevnt til ny partileder i Pakistan Peoples Party. 

## Bakgrunn
Bilawal har to søstre, Bakhtwar og Aseefa.

Bilawal gikk Rashid School For Boys i Dubai, der han var visepresident for studentrådet. Han innehar også svart belte i Taekwondo.

Han studerer historie ved Oxford University som hans mor Benazir Bhutto og morfar Zulfikar Ali Bhutto gjorde. Mens Benazir Bhutto gikk ved Lady Margaret Hall i Oxford, går Zardari ved Christ Church i Oxford, som hans bestefar. 

Ved Oxford, var Bilawal kjent som "Bilawal Lawalib," der "etternavnet" er en baklengs stavelse av fornavnet. Selv om han gjorde noen forsøk på å skjule sin identitet, var det godt kjent ved Christ Church at han var sønnen til Benazir, og han hadde ofte referanser om sin mor på sin profil på nettstedet Facebook.

## Partileder
### Benazir Bhuttos ønske
Da Zardari hørte om mordet på sin mor var han ved familiens hjem i Dubai for en vinterferie fra universitetet. Zardari ble utnevnt til leder i Pakistan Peoples Party 30. desember 2007. Hans far ble først utpekt som leder i henhold til ønskene i hans mors testamente mens hans far ville ikke ha vervet og pekte ut Bilawal, og ville selv være nestleder. Zardari hadde i utgangspunktet ikke noe ønske om bli partileder. «*Demokrati er den beste hevnen*» proklamerte Bilawal da han aksepterte valget som ny partileder. Zardari vil fortsette sine studier ved Christ Church før han returnerer for å lede partiet på fulltid.

### Kritikk mot utnevnelsen
Overhodet i Bhutto-klanen og onkel til Benazir Bhutto, Mumtaz Bhutto, kritiserte utnevnelsen av Zardari som partileder, og mente han ikke var en «*ekte*» Bhutto og at Zardari «*ikke ofret noe for partiet*». Mumtaz Bhutto uttalte også at lederskapet enten burde gått til Benazirs søster Sana, eller Fatima, Benazirs niese og datter av Benazirs bror Murtaza». Mumtaz Bhutto stilte også spørsmål ved testamentet: «*Suddenly a will has come into existence that nobody has seen before*» og han anklaget Asif Ali Zardari for å være en *«opportunist»*.
Benazir Bhuttos niese gikk også ut og kritiserte utnevnelsen av Bilawal, og karakteriserte den som en «*familiebedrift*» og «*antikvitetsbutikk*».

## Se også
*Pakistan
*Bhutto-familien
**Morfar – Zulfikar Ali Bhutto
**Mormor – Nusrat Bhutto
**Mor – Benazir Bhutto
***Mordet på Benazir Bhutto
**Far – Asif Ali Zardari

## Referanser


## Eksterne lenker
* BBC News – Profile: Bilawal Bhutto Zardari
Galge

En **galge** et rammeverk, vanligvis av tre, som blir brukt til henrettelse ved hengning.

Galger kan ha forskjellige utforminger, og den enkleste varianten (som man kjenner fra spillet «Hangman») utgjør en omvendt «L» med en enkel, stående bjelke og en kortere, horisontalt liggende bjelke på toppen, hvor repet med renneløkken blir festet. I andre utforminger, kan den horisontale tverrliggeren hvile på en bjelke i hver ende. Den kjente galgen i  Tyburn i London var trekantet, med tre stående og tre tverrliggende bjelker, noe som ga nok støtte til å kunne bære 24 personer samtidig langs de tre sidene.
 
Galger kunne bli stående som faste installasjoner, til skrekk og advarsel. Gamle bybilder viser permanente galger plassert på synlige steder i byene, ofte nær slott eller justismyndighetenes bygninger, og på torg eller plasser slik at almuen kunne samle seg og se henrettelsene. På Galgeberg i Oslo ble det foretatt henrettelser fram til 1864, da det ble forbudt. I moderne tid er galger plassert inne i fengsler, ofte frittstående på et skafott eller reisverk i luftegården og over en grop, eller i egne rom i egne fløyer hvor de dødsdømte soner. Galger kan også være midlertidige konstruksjoner. I tidligere tider, også i Norge, ble henrettelse utført på åstedet for den kriminelle handlingen.

Senere eksempler på midlertidige galger er galgene som ble benyttet under eksekveringen av dødsdommene etter Nürnbergprosessen etter andre verdenskrig.

På tidligere galger ble repet lagt rundt offerets hals og nakke, mens vedkommende sto i et tre eller på en vogn. Ved å velte stigen eller kjøre bort vognen, ble vedkommende hengende og langsomt kvalt. Senere ble det benyttet et skafott med fallemmer, hvor offeret falt hurtig ned og døde umiddelbart da nakken knakk i stedet for å bli kvalt. Denne effekten kunne bli forsterket med ekstra vekter rundt føttene.

I dag brukes galge ved henrettelser i blant andre afrikanske og asiatiske land, som eksempelvis Egypt, Iran, Irak, Japan, Kuwait, Malaysia og Singapore.

## Se også
* Henging
* Galgeberg

## Eksterne lenker
*
Kolsås-Dælivann landskapsvernområde

**Kolsås-Dælivann naturvernområde** er et landskapsvernområde på 5300 dekar med fire naturreservater på Kolsås i Bærum kommune.

Verneår 1978 på følgende grunnlag:

Berggrunnsgeologien er internasjonalt kjent på grunn av helheten av fossile siluriske sedimenter og permiske lavaer på selve Kolsåsplatået. Svært rik og variert vegetasjon med edelløvskog. 98 sjeldne plantearter er registrert. Rikt fugleliv – av de arter som hekker i Bærum finnes 4/5 i dette området. Området har også stor kulturhistorisk betydning. Blåveis og barlind er fredet i hele området.

## Naturreservater i Kolsås-Dælivann naturvernområde

*Dalbo naturreservat
*Kolsåstoppen naturreservat
*Kolsåsstupene naturreservat
*Skotta naturreservat

## Se også
*Bærums geologi
*Oslofeltet
*Dælivannet

## Referanser


## Eksterne lenker
* 
*  Fylkesmannen i Oslo og Akershus, Opplysningsark
Fylkesvei 876

**Fylkesvei 876** er en kort forbindelsesvei mellom europavei 75 og Vardø lufthavn, Svartnes.

Frem til 2019 hadde veien betegnelsen fylkesvei 342 (Finnmark).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Mezzoforte (band)

**Mezzoforte** er et instrumentalt funk og jazz-fusion-band fra Island. Deres største hit var «Garden Party» i 1983.

Navnet kommer av musikkuttrykket «mezzoforte», som betyr å spille middels sterkt.

## Diskografi

**Mezzoforte* (1979)
**I Hakanum (Octopus)* (1980)
**Thvilikt og annad eins (Dreamland)* (1982)
**Surprise Surprise* (1983)
**Observations* (1984)
**Rising* (1985)
**No Limits* (1987)
**Playing for Time* (1989)
**Daybreak* (1993)
**Monkey Fields* (1996)
**Forward Motion* (2004)
**Volcanic* (2010)
**Islands* (2012)

### Samleplater
**Catching up with Mezzoforte* (1984)
**Sprellifandi – Live at the Dominion* (1983)
**The Saga so far* (1985)
**Fortissimos* (1991)
**Garden Party Time* (1999)
**Anniversary Edition* (2007)
**Live in Reykjavik* (2009)

## Eksterne lenker
* 
* 
* johannasmundsson.com  (Johann Asmundssons side)
* gullibriem.com  (Gulli Briems side)
* thefeelgoodcollection.com  (Fridrik Karlssons side)
Fredensborg kommune

**Fredensborg kommune**  er en dansk kommune i Region Hovedstaden på Sjælland, dannet 1. januar 2007 som et ledd i kommune- og regionsreformen. Administrasjonssenteret er Kokkedal.

Fredensborg er en sammenslåing av Fredensborg-Humlebæk kommune og Karlebo kommune i tidligere Frederiksborg amt.

De største byene i kommunen er Kokkedal, Nivå, Fredensborg og Humlebæk. I kommunen ligger kongefamiliens vår- og høstresidens Fredensborg slott, Louisiana kunstmuseum og Nivaagaards Malerisamling.

## Lokalpolitikk
### Kommunalreformen
I forbindelse med gjennomføringen av kommunalreformen var det uttrykt sterk misnøye med sammenslåingen fra en stor gruppe i Fredensborg-Humlebæk kommune, og det var foreslått at Humlebæk skulle gå inn i Helsingør kommune og Fredensborg i Hillerød kommune. Det ble også overveid å trekke Hørsholm inn i fusjonen. I april 2005 konkluderte derimot den regjeringsoppnevnte oppmannen Thorkild Simonsen med at sammenslåingen skulle finne sted som planlagt. Folketinget sluttet seg senere til dette.

### Borgermestre
Ved kommunalvalget 15. november 2005 ble Karlebos borgermester Olav Aaen fra Venstre, valgt til den nye kommunens borgermester.

* Thomas Lykke Pedersen (S) 2010–
* Olav Aaen (V) 2007–2010

### Kommunalrådet

* 
* 
* 

## Noter



## Referanser


 


## Eksterne lenker
* 
* Valgresultater 2005
* Fredensborg Slott
Hierve el Agua

**Hierve el Agua** oversatt til «vannet koker», befinner seg i den meksikanske delstaten Oaxaca. Dette er en samling av steinformasjoner som utgjør fossefall. Fossefallene er naturlig dannet av kalsiumkarbonat etter tusenvis av år med vann som kommer opp fra varme kilder.

## Eksterne lenker
* Descripción del lugar, UNAM
Mezzoforte

**Mezzoforte** kan referere til:
*Mezzo-forte, et musikalt uttrykk som betyr *middels sterkt*
*Mezzoforte (band), et islandsk jazz/funk/popband
Fylkesvei 331 (Finnmark)

**Fylkesvei 331 (Fv331) i Finnmark** gikk mellom Båtsfjorddalen og Båtsfjord lufthavn. Veien var 2,2&nbsp;km lang.

Veien ble tatt i bruk da Båtsfjord lufthavn ble åpnet 9. september 1999. Båtsfjord gamle lufthavn lå der Fv331 tar av fra Fv891. 

2019 ble veien del av fylkesvei 891.

## Kommuner og knutepunkter

* fra Båtsfjorddalen til Båtsfjord sentrum, og til  Geatnjajávri
* Storelva bru (Storelva, 26 m)
*Endepunkt 

## Referanser


## Eksterne lenker
* Vegvesenets vegkart
Keratoskop

Et **Keratoscope**, også omtalt som *Placidos skive*, er et oftalmologisk instrument for å undersøke den yttersete overflaten av cornea (hornhinnen). Et antall konsentriske ringer projiseres mot cornea. Refleksjonen av disse sees av observatøren gjennom et lite hull i sentrum av instrumentet. På en cornea med regulær form vil refleksjonen fremstå som regulære sirkler med lik avstand. Dersom pasienten lider av astigmatisme eller en annen cornea dystrofi (topografifeil), vil ringene fremstå forvrengt, for eksempel med en elliptisk form. 

En moderne videreutvikling av dette konseptet finnes i moderne instrumenter for topografimålinger av øyet. Her overføres det reflekterte bilde til en datamaskin. Datamaskinen kan fremstille øyets topografi som et flerfarget topografisk kart. 3-dimensjonale fremstillinger kan også produseres.

## Eksterne lenker
*
Cracovia Kraków

**MKS Cracovia SSA** er Polens eldste fotballklubb, den ble grunnlagt i 1906 og ble det første polske laget som vant den polske serien. Laget er ett av to i den høyeste serien fra den polske byen Kraków. Det andre rivaliserende laget er Wisła Kraków og supporterbråket mellom disse to klubbene bruker å resultere i flere dødsofre hvert år.

## Meritter
* Seriemestere: 1921, 1930, 1932, 1937, 1948
* Cupmestere: 2019–20

## Spillerstall
Oppdatert 22. mai 2023.

### Utlånte spillere

## Tidligere spillere
* Damian Dąbrowski

## Referanser


## Eksterne lenker
* 
* Cracovia (90minut.pl)
* KS Cracovia online encyclopedia
* KS Cracovia online encyclopedia – link
Partito dei Comunisti Italiani

**Partito dei Comunisti Italiani** («Partiet av italienske kommunister», PdCI) er et italiensk politisk parti. Partiet ble dannet i 1998 av en utbrytergruppe fra Rifondazione Comunista.

I det italienske parlamentsvalget i 2006 var partiet en del av den vinnende alliansen l'Unione som ble ledet av Romano Prodi. Partiet fikk 16 av 640 mandat i deputertkammeret.

## Eksterne lenker
* 
*
ŁKS Łódź

**ŁKS Łódź** er en polsk fotballklubb fra Łódź i Polen. Laget har vunnet den polska ligaen to ganger, men har de siste årene vært i polske 2. division. De har også vunnet den polske cupen en gang. ŁKS Łódź' største rivaler er Widzew Łódź som også er fra Łódź. Fansen fra ŁKS kaller seg for de «riktige Łódź-fødte» da bydelen Widzew består av mange som har flyttet inn til Łódź de siste årene.

## Kjente spillere fra klubben
* Paweł Abbott
* Stanisław Baran
* Witold Bendkowski
* Mirosław Bulzacki
* Marek Chojnacki
* Kazimierz Deyna
* Marek Dziuba
* Antoni Gałecki
* Robert Grzywocz
* Leszek Jezierski
* Władysław Karasiak
* Tomasz Kłos
* Władysław Król
* Jerzy Sadek
* Marek Saganowski
* Władysław Soporek
* Igor Sypniewski
* Tomasz Hajto
* Henryk Szczepański
* Stanisław Terlecki
* Jan Tomaszewski
* Mirosław Trzeciak
* Tomasz Wieszczycki
* Andrzej Woźniak
* Bogusław Wyparło
* Jacek Ziober

## Klubbrekorder
* **Ligadebut:** 3. april 1927 mot Turyści Łódź 2-0
* **Største seier**: 13-2 mot PKS Szczecin, polske seriemestere 1947
* **Største ligaseier**: 8-1 mot Lech Poznań, 1957, i Łódź
* **Største tap**:  0-9 mot Pogoń Lwów, 1933, i Lwów
* **Flest ligakamper**: Marek Chojnacki, 452, 1978-1996
* **Flest ligamål**: Władysław Król, 104, 1928-1938
* **Flest mål i en sesong**: Eugeniusz Herbstreit, 23, 1931
* **Flest internasjonale kamper**: Jan Tomaszewski, 62 kamper for 

## Meritter
* Polske mestere: 1958, 1998
* Polsk Cupen: 1957

## Eksterne lenker
* 
* ŁKS Łódź (90minut.pl)
Erling Lenvik

**Erling Lenvik** (født 7. oktober 1957 på Frosta) er en norsk organisasjonsarbeider og politiker (Ap) i Midtre Gauldal. Han satt som ordfører i kommunen fra 2003 til 2015 og var varaordfører fra 1999 til 2003.

Lenvik er født og oppvokst på Frosta. Han har bakgrunn fra organisasjonslivet og kom inn i politisk arbeid som tillitsvalgt for Fellesforbundet i 1979, og har siden gått gradene.

## Referanser
Fylkesvei 271 (Finnmark)

**Fylkesvei 271 (Fv271) i Finnmark** gikk mellom Berlevåg lufthavn og Berlevåg sentrum. Veien var 2,5&nbsp;km lang.

2019 ble veien del av fylkesvei 890.

## Kommuner og knutepunkter

*Endepunkt 
*Kommunal vei fra Storsletta til Store Molvik (17,2&nbsp;km)

* Egils gate fra Berlevåg mot   Tana bru

## Referanser


## Eksterne lenker
* Vegvesenets vegkart
Stian Kristoffersen

**Stian Lindaas Kristoffersen** (født 24. desember 1976 i Porsgrunn) er en norsk heavy metal-trommeslager. 

Hans hovedband er det progressive metal bandet Pagan's Mind, som han var med på å starte i 2000. Stian har også spilt trommer for Jorn, Firewind, Dimension F3H, Trivial Act, blant andre.


Han vokste opp i Oklungen i Porsgrunn kommune. Sitt første trommesett fikk han av sine foreldre da han var 5 år gammel. Da han var 8 år, ble han med i Langangen skolekorps som trommeslager til han nærmet seg 20-årene. De siste 6 årene var han også trommelærer der.  I tillegg til trommer lærte han å spille gitar og tok også pianotimer. 


Han var med på å forme sitt første heavy metal-band, Essex, i 1983 sammen med Steinar Gundersen. De to fulgte hverandre i en rekke ulike band frem til 1992. Det siste av dem var et teknisk metal-band ved navn King's Quest fra 1988-1992. 

I 1993 ble Kristoffersen med i bandet Sunset Strip, sammen med Øyvind Vang, Nils K. Rue og Thorstein Aaby. Bandet skiftet senere navn til Silver Spoon. Etterhvert endret bandet stil, og deretter også navn, og ble til Pagan's Mind i år 2000. Med i bandet kom da også Jørn Viggo Lofstad, Ronny Tegner og Steinar Krokmo. Det har siden vært hans hovedband. Fra 1998 var han med i et prog metal-bandet Trivial Act, hvor han spilte sammen med Steinar Krokmo for første gang. De er fremdeles med i bandet, men det har lite aktivitet. 

I 2002 ble han med i black metal-bandet DIMENSION F3H. Her spilte han også sammen med Krokmo. Fra 2003-2006 var han med i bandet Firewind sammen med Gus G.  I tillegg var han i en periode fra 2003 med i det norske Jorn. 

Siden 2013 har Kristoffersen vært med i det amerikanske heavy metal-prosjektet Chastain. 


## Diskografi

### Pagan's Mind

* 2000: *[[Infinity Divine]]*
* 2002: *[[Celestial Entrance]]*
* 2005: **
* 2007: *[[God's Equation]]*
* 2009: *[[Live Equation]]* (CD+DVD)
* 2011: *[[Heavenly Ecstasy]]*
* 2015: Full Circle - Live At Center Stage (CD+DVD/BlueRay)

### Jorn

* 2004: All for You / Faces / Out to Every Nation
* 2004: Out to Every Nation
* 2006: The Duke  (spor 3, 7 og 10)
* 2007: The Gathering (spor 1, 4, 6, 14 og 16) 
* 2007: Unlocking the Past (spor 2, 7 og 8)
* 2010: Dio (Spor 12)

### Chastain

* 2013: Surrender to No One
* 2015: We Bleed Metal

### Andre band

* 2003: Dimension F3H - Reaping the World Winds
* 2003: Firewind - Burning Earth
* 2005: Firewind - Forged by Fire
* 2005: Kinrick - Sense Your Darkness
* 2018: Marius Danielsen's Legend of Valley Doom - Legend of Valley Doom Part 2
* 2018: PelleK - Absolute Steel

## Referanser


## Eksterne lenker
* Nettsted for Pagan's mind
* Stian på MySpace
Ronny Tegner

**Ronny Tegner** (f. 1970) er en norsk heavy metal-keyboardist. Hans hovedband er det progressive metal bandet Pagan's Mind. I tillegg er han musikklærer i grunnskolen og kulturskolen.

Ronny Tegner ble født i Horten, men vokste opp i Tromsø.  

Han fikk naturlig en interesse for å spille piano og andre keyboard-instrumenter, ettersom han vokste opp med en far som spilte piano. Han begynte å spille piano da han var 8 år gammel, og sitt første keyboard fikk han da han var 12 år. Det var et Korg Lambda, som han hadde med i sitt første hard rock band, som kalte seg Decibel. 

Senere flyttet han til storbyen for å ta musikkutdannelse. Han var med i flere grupper mens han gikk på universitetet. I 1993 ble han med i Déjà Vu, et funky metal band. Han har også deltatt med andre band som Arvinger, Bump og Torn. Han har også vært med på flere innspillinger med bandet Jorn. 

I 2000 ble han med i det progressive metal-bandet Pagan's Mind, som han har vært keyboardist i siden. Dette er hans hovedbeskeftigelse som musiker.

## Diskografi
**Pagan's Mind**
* 2000: *[[Infinity Divine]]*
* 2002: *[[Celestial Entrance]]*
* 2005: **'
* [[2007]]: ''[[God's Equation]]''
* [[2009]]: ''[[Live Equation]]'' (CD+DVD)
* [[2011]]: ''[[Heavenly Ecstasy]]''
* 2015: Full Circle - Live At Center Stage (CD+DVD/BlueRay)

**Jorn**
* 2004: [[Out to Every Nation]] (spor 10)
* 2006: [[The Duke]] (spor 10) 
* 2007: [[Unlocking the Past]] (spor 7 og 8)
* 2010: [[Dio (album)]] (spor 12)

**Andre prosjekter'''
* 2003: Arvinger - Helgards Fall

## Referanser


## Eksterne lenker
* Nettsted for Pagan's mind
Jørn Viggo Lofstad

**Jørn Viggo Lofstad** (født 1974) er en norsk heavy metal-gitarist. Han har blitt beskrevet av skribent Torgrim Øyre i Dagbladet som «en gitarvirtuos av internasjonalt format»  

## Biografi
Han ble født i Mosjøen, men familien flyttet til Skien når han var bare 3 år gammel. Der vokste han opp og bodde i mange år før han bosatte seg i Trondheim. 

I en alder av 7-8 år lærte han å spille litt på keyboard, men det var ikke noe han ble revet med av.  Hans første virkelige instrument var bassgitar, som han begynte å spille da han var 13 år gammel, og hans venners band hadde behov for en bassist. 

14 år gammel oppdaget han derimot gitaren og begynte for fullt å spille el-gitar. På denne tiden var han sterkt inspirert av band som Dio, Metallica og King Diamond. Senere ble spesielt Van Halen en stor inspirasjonskilde, i perioden hvor han utviklet sin egen stil som musiker. 

Sin første konsert spilte han sammen med et band med kompiser på gymnaset, som kalte seg for Mortification.

## Karriere
Hans første skikkelige band var Cry Free, som senere ble hetende Cabo Wabo. De arbeidet i starten mest med egenskrevet materiale, men etterhvert begynte de å spille coverlåter av diverse band som de spilte til fest med.  

I 2000 ble han med i bandet Pagan's Mind, hvor han har vært gitarist siden. De har gitt ut 5 studioalbum.  

I tillegg har han vært med på diverse prosjekter, også som studiomusiker. Fra 2002-2009 var han gitarist i Jorn, bandet til Jørn Lande.  

I 2007 startet Jørn Viggo Lofstad et prosjekt med vokalist Floor Jansen (kjent fra Nightwish). I 2018 slapp de albumet *Northward.* Prosjektet er dog sagt å være kun et sideprosjekt som ikke har planer om å opptre live. 

## Diskografi

; Pagan's Mind

* 2000: *[[Infinity Divine]]*
* 2002: *[[Celestial Entrance]]*
* 2005: **'
* [[2007]]: ''[[God's Equation]]''
* [[2009]]: ''[[Live Equation]]'' (CD+DVD)
* [[2011]]: ''[[Heavenly Ecstasy]]''
* 2015: Full Circle - Live At Center Stage (CD+DVD/BlueRay)


**Jorn**

* [[2004]]: ''[[Out to Every Nation]]''
* [[2006]]: ''[[The Duke]]''
* [[2007]]: ''[[Unlocking the Past]]'' ([[Coverlåt|coverlåter]])
* [[2007]]: ''[[Live in America]]'' ([[konsertalbum]])
* [[2008]]: ''[[Lonely are the Brave]]''
* [[2009]]: ''[[Dukebox]]'' ([[samlealbum]])


**Andre band*'

* 2006: Beautiful Sin - The Unexpected
* 2006: [[Carnivora (band)|Carnivora]] - Re-Incarnal (spor 9)
* 2008: [[Power Ques]]<nowiki/>t - Master of Illusion (spor 10)
* 2013: [[DGM (band)|IGM]] - Momentum (spor 7)
* 2014: [[Triosphere]] - The Heart of the Matter (spor 8)
* 2018: [[Northward]] - *Northward''

## Referanser


## Eksterne lenker
* Pagan's Mind